Nr. 7557/12.05.2026

RAPORT DE SPECIALITATE

Subsemnatul Breană Petre Dragoș, Șef Serviciu de Patrimoniu Local și Monitorizare Servicii Publice din cadrul Primăriei orașului Boldești-Scăeni, analizând ,,Proiectul de hotărâre privind vânzarea unui teren în suprafață de 6227 mp situat pe strada Viilor,nr.7 B, Tarlaua 34 Parcela 1347”, am constatat următoarele :
- prin adresa, înregistrată la Primăria orașului sub nr. 178/12.01.2026  S.C. ELENA MODCOM S.R.L., reprezentată de Grosu Elena, solicită cumpărarea terenului în suprafață de 6227 mp pe care îl are concesionat prin contractul de concesiune nr. 4265/04.05.2012 şi pe care a realizat o construcție conform autorizaţiei de construire nr. 64/12.07.2012 şi procesului-verbal de recepție a lucrărilor nr. 64/2012/2013/18.11.2013;
- solicitantul beneficiază de dreptul de preempțiune deoarece este proprietarul construției ridicate pe acest teren și s-a dovedit de bună credință achitând în totalitate redevența stabilită prin contractul de concesiune mai sus enunțat;
- terenul în suprafață de 6227 mp este proprietatea privată a orașului conform HCL nr. 26/23.02.2021 cu modificările și completările ulterioare;
- vânzarea imobilului se face în baza Regulamentului-cadru privind vânzarea bunurilor imobile aparținând domeniului privat al orașului Boldești-Scăeni aprobat prin HCL nr. 170/26.11.2021 și ale dispoziţiilor art. 363 și 364 din OUG nr. 57/2019 privind Codul administrativ;
-  datele de identificare ale terenului se regăsesc în Anexa la Proiectul de hotărâre.
- preţul de vânzare stabilit prin raportul de evaluare întocmit de ENE CONSTANȚA EXPERT CONTABIL EVALUATOR IMOBILIAR, membru corporativ ANEVAR, pentru terenul în suprafață de 6227 mp,  este de 75.969 euro fără T.V.A .
Față de cele mai sus menționate, consider că inițierea acestui Proiect de hotărâre este necesară și oportună.

